b'\n_START_ARTICLE_\nTrekantsambandet\n_START_PARAGRAPH_\nTrekantsambandet er et vejprojekt som knytter \xc3\xb8kommunerne Stord og B\xc3\xb8mlo sammen med Sveio som ligger p\xc3\xa5 fastlandet, alle tre i i Hordaland fylke i Norge._NEWLINE_Vejen blev \xc3\xa5bnet 30. april 2001 og best\xc3\xa5r af de to h\xc3\xa6ngebroer Stordabroen og B\xc3\xb8mlabroen, lavbroen Spiss\xc3\xb8ybrua og den 7,8 km lange unders\xc3\xb8iske tunnel B\xc3\xb8mlafjordtunnelen med laveste punkt 260 muh. Stordabroen og B\xc3\xb8mlabroen er blandt de st\xc3\xb8rste h\xc3\xa6ngebroer i Norge. Projektet binder ogs\xc3\xa5 \xc3\xb8erne Spiss\xc3\xb8y, Naut\xc3\xb8y og F\xc3\xb8yno sammen med fastlandet._NEWLINE_Trekantsambandet erstattede de fire f\xc3\xa6rgeruter Valev\xc3\xa5g-Skjersholmane, Valev\xc3\xa5g-Mosterhamn, Sagv\xc3\xa5g-Siggjarv\xc3\xa5g og Skjersholmane-Utbjoa._NEWLINE_Projektet kostede til sammen 1.814 millioner kroner da det stod f\xc3\xa6rdig, og er delvis finansieret ved hj\xc3\xa6lp af bompenge. Bomstationen er placeret p\xc3\xa5 F\xc3\xb8yno._NEWLINE_B\xc3\xb8mlafjordtunnelen og Stordabroen er en del av Europavej 39, hovedvejen mellem Bergen og Stavanger. Denne del af Trekantsambandet blev \xc3\xa5bnet 28. december 2000. Trekantsambandet bliver nedbetalt hurtigere end det var planlagt. B\xc3\xb8mlo kommune \xc3\xb8nskede at videref\xc3\xb8re bompengeopkr\xc3\xa6vningen ud over den planlagte periode for at bruge pengene p\xc3\xa5 lokale veje. Dette sagde nabokommunerne nej til, og planerne blev skrinlagt.\n_START_SECTION_\nB\xc3\xb8mlafjordtunnelen\n_START_PARAGRAPH_\nUnders\xc3\xb8isk tunnel p\xc3\xa5 7.820 m fra Sveio til \xc3\xb8en F\xc3\xb8yno i Stord kommune. Tunnelens laveste punkt er 260 meter under havoverfladen. Tunnelen har tre k\xc3\xb8rebaner.\n_START_SECTION_\nStordabroen\n_START_PARAGRAPH_\nH\xc3\xa6ngebro over Digernessundet, mellem Digernesklubben p\xc3\xa5 Stord og \xc3\xb8en F\xc3\xb8yno. L\xc3\xa6ngde i alt 1.076 m, hovedsp\xc3\xa6nd p\xc3\xa5 677 m.\n_START_SECTION_\nB\xc3\xb8mlabroen\n_START_PARAGRAPH_\nHengebro over Spiss\xc3\xb8ysundet, mellem Naut\xc3\xb8y og Spiss\xc3\xb8y. L\xc3\xa6ngde i alt 990 m, hovedsp\xc3\xa6nd p\xc3\xa5 577 m.\n_START_SECTION_\nSpiss\xc3\xb8ybroen\n_START_PARAGRAPH_\nLavbro over Gassasundet, 283 m, fra Spiss\xc3\xb8y til Klungervika p\xc3\xa5 B\xc3\xb8mlo.\n_START_SECTION_\nNye veje\n_START_PARAGRAPH_\nDer er til sammen 21,5 km vej i anl\xc3\xa6gget. Det er gang- og cykelsti mellem B\xc3\xb8mlo og Stord.'